Diari Oficial de la Generalitat Valenciana


Sumari del DOGV 2841, del 04-10-1996 (1996/839448)

ACORD de 24 d'abril de 1996, de la Comissió Territorial d'Urbanisme de València, pel qual s'aprova definitivament el punt tercer de la modificació número 2 de les normes subsidiàries de Ráfol de Salem.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2841

Data del DOGV
:   04-10-1996

Secció del DOGV
:   ALTRES DISPOSICIONS

Número del document
:   1996/839448


Data del document
:   24-04-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 24 d'abril de 1996, de la Comissió Territorial d'Urbanisme de València, pel qual s'aprova definitivament el punt tercer de la modificació número 2 de les normes subsidiàries de Ráfol de Salem.   
La Comissió Territorial d'Urbanisme de València, en la sessió de 24 d'abril de 1996, va adoptar l'acord següent:  
Vist l'expedient promogut per l'Ajuntament de Ráfol de Salem, que fa referència a la modificació número 2 de les normes subsidiàries, tipus A, i de conformitat amb els següents  
Antecedents de fet  
Primer  
L'Ajuntament, pel maig de 1994, va aprovar, en el tràmit d'avanç, el document de modificació. Posteriorment, el 23 de març de 1995, va ser objecte d'aprovació inicial. Va ser sotmés al tràmit d'informació pública per mitjà de la publicació d'anuncis en el diari Las Provincias, el 18 de maig de 1995; en el Diari Oficial de la Generalitat Valenciana, número 2.532, el 19 de juny de 1995; i en el Butlletí Oficial de la Província, número 132, el 5 de juny de 1995. No s'hi va presentat cap al·legació. El 28 de juny de 1995 va ser aprovat provisionalment.  
Segon  
El projecte consta de memòria, plànols d'informació i plànols d'ordenació. A més, s'hi adjunta l'estudi d'impacte ambiental.  
S'han presentat tres còpies del projecte, que estan diligenciades com cal.  
Tercer  
La modificació que ens ocupa conté alhora tres punts:  
\* Obertura d'un vial en sòl urbà, que es justifica en què recull la realitat física que hi ha i racionalitza la trama urbana.  
\* Reclassificació de sòl no urbanitzable a sòl urbà, que comprén una superfície de 1.649 m2, cosa que comporta una ampliació més o menys del 15% respecte del sòl urbà que hi ha. La modificació inclourà 79 nous habitatges ( 48 habitatges per hectàrea) i estableix una compensació de 1.220 m2 de zona verda. Es justifica en les necessitats d'expansió i en el fet que com que són normes subsidiàries de tipus A, no hi ha sòl apte per a urbanitzar.  
\* Requalificació de sòl, en l'actual sòl no urbanitzable, de conformitat amb el que estableix l'article 18.4 de la Llei del Sòl no Urbanitzable de la Comunitat Valenciana. La requalificació afecta una superfície de 24.588 m2 per a usos de petits tallers i magatzems industrials, d'acord amb el que estableix la llei esmentada.  
Quart  
El 3 d'octubre de 1995 es van sol·licitar informes de la Diputació Provincial de València, Servei de Vies i Obres, de la Direcció General d'Obres Públiques, Oficina del Pla de Carreteres, i es va trametre a la Conselleria d'Agricultura i Medi Ambient l'estudi d'impacte ambiental per a la declaració d'impacte ambiental, la qual va ser emesa el 25 de gener de 1996.  
Cinqué  
Ráfol de Salem té normes subsidiàries de planejament, tipus A, aprovades per la Comissió Provincial d'Urbanisme, en la sessió de 30 d'octubre de 1984.  
Sisé  
La Comissió Territorial d'Urbanisme, en la sessió de 5 de desembre de 1995, va acordar aprovar definitivament el punt primer de la modificació, denegar-ne el punt segon i suspendre'n, fins a l'esmena de les deficiències observades, el punt tercer.   
Fonaments de dret  
Primer  
La tramitació és correcta, d'acord amb el que estableix l'article 114 de la Llei del Sòl i els articles 125 i següents del Reglament de Planejament.  
Atés que l'expedient va ser sotmés a informació pública en el tràmit d'avanç, abans de l'entrada en vigor de la Llei 6/1994, de la Generalitat Valenciana, Reguladora de l'Activitat Urbanística, cal concloure'n la tramitació i adoptar-ne resolució d'acord amb les disposicions de la legislació anterior, segons el que estableix la disposició transitòria segona de la llei, de conformitat amb la pròrroga concedida el 14 de febrer de 1996 pel conseller d'Obres Públiques, Urbanisme i Transports.  
Segon  
Pel que fa al punt tercer de la modificació, que fa referència a la previsió de l'article 18.4 de la Llei del Sòl no Urbanitzable, es compleixen les condicions que aquesta estableix per a la tramitació de l'expedient. És a dir, es tracta d'un municipi de menys de 5.000 habitants, sense sòl amb qualificació ordinària d'ús industrial, amb escassa capacitat de gestió municipal per a la gestió d'un polígon industrial, de caràcter esporàdic i escassa quantitat de la demanda de sòl per a aquestes activitats. Els usos permesos són de petits tallers i magatzems industrials. A més, les dimensions de l'àrea delimitada semblen adequades, la forma i disposició d'aquesta evita la formació de travesseres, sense ocasionar trastorns als criteris urbanístics de parcel·lació i es preveu una reserva de dues cinquenes parts de la total superfície de l'àrea per a viaris, dotacions i zones públiques lliures d'edificació.  
S'hi estableixen les normes urbanístiques següents:  
«- La superfície de parcel·la mínima serà de 800 m2 i haurà de tenir un front de façana a la via pública de 20 m com a mínim. En la parcel·la es podrà inscriure un rectangle de 16 x 20 metres.  
- L'edificabilitat serà de 0,60 m2 límit/m2 sòl, i l'alçada màxima dels tallers o naus i magatzems serà de 8 metres.  
- L'ús permés és el de petits tallers i magatzems industrials. Es prohibeix qualsevol altra classe d'ús residencial.  
- En cap cas es podrà construir mentre no estiguen assegurats i en funcionament el sanejament i la depuració imprescindibles, per a la qual cosa caldrà efectuar la reparcel·lació de l'única unitat d'execució que forma aquesta àrea específicament reservada per a la instal·lació de petits tallers i magatzems industrials, així com executar les obres d'urbanització corresponents al sanejament i la depuració d'abocaments.»  
Per tant, no es troba cap entrebanc per a l'aprovació, atés que s'ha esmenat la deficiència observada, ja que ha sigut emesa la declaració d'impacte ambiental corresponent.  
Tercer  
És competència d'aquesta Comissió Territorial d'Urbanisme l'aprovació definitiva del projecte, de conformitat amb el que estableixen l'article 118 del Reial Decret Legislatiu 1/1992 i l'article 151 del Reglament de Planejament, en relació amb l'article 15.10 del Decret 137/1990, de 30 de juliol, del Consell de la Generalitat Valenciana, pel qual s'aprova el Reglament dels òrgans Urbanístics de la Generalitat Valenciana.  
Aquesta Comissió Territorial d'Urbanisme de València acorda aprovar definitivament el punt tercer de la modificació número 2 de les normes subsidiàries de Ráfol de Salem.  
L'Ajuntament de Ráfol de Salem haurà de notificar el contingut d'aquest acord a tots els particulars interessats en l'expedient de referència i haurà de publicar el text complet de les ordenances modificades.  
Contra aquesta resolució, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de la recepció d'aquesta publicació.  
Tot això, sense perjudici que es puga interposar qualsevol altre recurs que es considere oportú.  
València, 24 d'abril de 1996.- El secretari de la Comissió Territorial d'Urbanisme: José Manuel Palau Navarro.